5 വര്ഷത്തിനുള്ളില് എത്ര തവണ വേണമെങ്കിലും സന്ദര്ശിക്കാം : യു.എ.ഇ അബുദാബി: രാജ്യത്ത് പ്രവേശിക്കാനുള്ള അഞ്ചു വര്ഷത്തെ മള്ട്ടിപ്പിള് എന്ട്രി ടൂറിസ്റ്റ് വിസകള്ക്കുള്ള അപേക്ഷ നടപടികള് ആരംഭിച്ച് യു.എ.ഇ. എല്ലാ രാജ്യക്കാര്ക്കും ഈ വിസ ലഭ്യമാകും. അഞ്ചു വര്ഷത്തെ കാലാവധിയില് ലഭിക്കുന്ന മള്ട്ടിപ്പിള് വിസയിലെത്തുന്ന സന്ദര്ശകര്ക്ക് സ്വന്തം സ്പോണ്സര്ഷിപ്പില് എത്ര തവണ വേണമെങ്കിലും യു.എ.ഇ സന്ദര്ശിക്കാം. ഓരോ സന്ദര്ശനത്തിലും 90 ദിവസം വരെ യു.എ.ഇ യില് കഴിയാം. വേണമെങ്കില് 90 ദിവസംകൂടി നീട്ടി നല്കുകയും ചെയ്യും. യു.എ.ഇ ഫെഡറല് അതോറിറ്റി ഫോര് ഐഡന്റിറ്റി ആന്ഡ് സിറ്റിസന്ഷിപ്പ് ഐ.സി.എ വഴി 650 ദിര്ഹമാണ് 13131 രൂപ അഞ്ചുവര്ഷത്തെ മള്ട്ടിപ്പിള് എന്ട്രി വിസക്കായി നല്കേണ്ടത്. ഐ.സി.എ വെബ്സൈറ്റ് വഴി താത്പര്യമുള്ളവര്ക്ക് നേരിട്ട് വിസക്കായി അപേക്ഷിക്കാന് സാധിക്കും.എന്നാല് അപേക്ഷകന് വിസ നല്കണോ വേണ്ടയോ എന്ന വിഷയത്തില് അന്തിമ തീരുമാനം ഇമിഗ്രേഷന് അതോറിറ്റിയുടേതായിരിക്കും.